es en sk es en en eo en de de es ms nl id ms en id ms id ms id en id id ms ms ms ms ms id ms ms en id nl id id id id id ms id hsb ms id en ms id ms id ms id ms id id id id ms id id id id id id id en ms ms en ms en id tl it en en en en es en en en id en en fr it id id de oc cs cs cs sv sv de cs da da da de oc cs fy cs fr sv de cs da da da hu fr fy sv de cs da da da cs oc cs nl da cs sv sv es cs da da da oc fy da cs sv sv de cs da da da de oc cs nl cs cs sv sv de cs da da da de oc cs fy da cs sv sv de cs da da da cs oc cs fy cs cs sv sv cs cs da da da cs fr cs fy cs cs sv sv de cs da da en cs cs cs nl da cs nl sv de da da da de cs oc cs nl da cs sv sv cs cs da da da de oc cs fy cs da en id pt hbs_lat en id pt hbs_lat es en
Pasar Besar Siti Khadijah, Kala Sentral dan Kawasan Bebas Cukai Pengkalan Kubor
Tak lengkap rasanya kunjungan ke Negeri Kelantan kalau tak mengunjungi Pasar Besar Siti Khadijah atau nama asalnya Pasar Besar Buluh Kubu. Kenapa ianya dinamakan Pasar Besar Siti Khadijah? Ianya kerana pasar ini dimonopoli oleh kaum Hawa. Kalau korang perasan, para peniaga disini semuanya wanita. Unik kan?
Pasar Besar Siti Khadijah mempunyai 4 tingkat di mana tingkat bawah dikhaskan untuk peniaga barangan basah seperti sayur-sayuran, ikan, ayam dan sebagainya. Kat sini juga terdapat pelbagai jenis kuih-muih tradisional masyarakat Negeri Kelantan.
Tingkat 1 pula untuk mereka yang berniaga barangan kering seperti serunding, ikan masin, keropok kering, kekacang dan sebagainya. Kalau korang nak cari keropok, budu, pes-pes tomyam ke, korang boleh dapatkan disini. Ada banyak jenis dan datang dari pelbagai pelusuk Negeri Kelantan tau. Cakap je nak jenis macam mana, semua ada!
Bagi tingkat 2 dan 3 pula dikhaskan untuk mereka yang menjalankan pelbagai produk bukan makanan. Kalau korang nak cari pakaian, kaftan, tudung, kain-kain ela, telekung dan sebagainya, kat sini terdapat pelbagai pilihan dan warna.
Harga yang ditawarkan juga berpatutan dan kalau korang pandai tawar-menawar, korang boleh dapat harga yang lagi murah! Kakak seronok pegi sini tau, macam-macam gelagat yang kita boleh tengok.
Kala Sentral baru sahaja dibuka pada 6 Februari 2022 yang lalu. Ianya terletak di tengah-tengah Kota Bharu. Apa yang menariknya, Kala Sentral ini merupakan one-stop centre bagi mereka yang ingin mendapatkan pelbagai produk buatan pengusaha di sekitar Negeri Kelantan. Terdapat lebih kurang 170 jenis produk tempatan yang dipasarkan di sini.
Kakak difahamkan apa sahaja jenis produk yang dibuat dan dipasarkan oleh rakyat Kelantan boleh dijual disini. Kala Sentral bermatlamat untuk membantu para pengusaha kecil, memasarkan produk-produk keluaran mereka. Kebanyakan produk yang terdapat disini, home-made tau! Kiranya kalau korang kat luar, agak susah nak jumpa produk-produk ni.
Kala Sentral dibahagikan kepada 2 bahagian dimana 1 bahagian untuk memasarkan produk makanan, 1 bahagian lagi untuk memasarkan produk tekstil dan kraftangan.
Kawasan Bebas Cukai Pengkalan Kubor
Ini juga merupakan salah satu tempat wajib dikunjungi kalau korang nak shopping selain daripada Pasar Besar Siti Khadijah dan Kala Sentral. Terletak 25 kilometer daro Kota Bharu.
Zon Bebas Cukai Pengkalan Kubor (ZBC Pengkalan Kubor) telah diwujudkan di bawah Seksyen 65, Akta Kastam 1967. Pemegang lesennya ialah Majlis Daerah Tumpat (MDT), bermula pada 10 Oktober 1989. Kawasan bebas cukai ini terletak di dalam satu kawasan berpagar seluas lebih kurang 25,175 meter persegi. Zon bebas cukai ini dikira sedikit istimewa dan berlainan daripada yang terdapat di tempat lain kerana di dalamnya selain terdapat premis-premis perniagaan, terdapat juga rumah-rumah kediaman.
Kawasan ini berdekatan dengan sempadan Thailand dan dilengkapi dengan pondok kawalan, pintu, dan laluan keluar masuk. Ia ditubuhkan dengan matlamat untuk menarik kehadiran pelancong domestik dan antarabangsa terutamanya yang memasuki Malaysia melalui Kompleks Kastam, Imigresen, dan Kuarantin (CIQ) Pengkalan Kubor.
Dari zaman kakak kecik kan, kalau mak-mak pegi trip ke Kelantan, mesti akan bawak balik segala jenis mak nenek periuk dari kecik sampailah ke besar. So, kalau korang nak dapatkan barangan seperti periuk atau perkakasan dapur, kat Kawasan Bebas Cukai Pengkalan Kubor ni memang banyak. Terdapat pelbagai jenis size dan bentuk ada dijual kat sini. Selain tu, korang boleh juga dapatkan coklat macam kat Langkawi. Harga pun lebih kurang je. Masa kakak kat sini, puas memborong coklat je okay!
So dah tau dah nak shopping kat mana kalau ke Kelantan? Bawak duit banyak-banyak tau, kat sini memang boleh rambang mata! Hahahahhaha.
Muzium Islam Kelantan, Muzium Wau dan Rumah Tiang 12
Khamis, 28 April 2022
ASSALAMUALAIKUM DAN SALAM SEJAHTERA
Muzium Islam Kelantan, Muzium Wau dan Rumah Tiang 12 | Jom kita sambung lagi tempat yang sempat kakak kunjungi semasa Program Ihya Ramadan 2022. Kali ni kakak nak bawak korang ke Muzium Islam Kelantan, Muzium Wau dan juga Rumah Tiang 12.
Bangunan Muzium Islam ini pada asalnya adalah rumah kediaman bekas Menteri Besar Kelantan iaitu Encik Hassan Bin Mohd Salleh (Dato Menteri 1895-1990). Terletak di Jalan Sultan, Kota Bharu bersebelahan dengan Masjid Muhammadi, Padang Merdeka dan Muzium Perang (Bank Kerapu). Bangunan Muzium Islam Kelantan dibina pada tahun 1902 bercirikan rumah Melayu Kelantan sekitar penghujung abad ke-19 dan awal abad ke-20. Pada tahun 1917, bangunan ini telah dijadikan sebagai pejabat Majlis Agama Islam dan Adat Istiadat Melayu Kelantan sehingga tahun 1990.
Tapi sekarang ni, bangunan ini telah dijadikan galeri Muzium Islam yang telah dirasmikan oleh KDYMM Sultan Ismail Petra Ibni Almarhum Sultan Yahya Petra pada tahun 11 November 1991. Terdapat macam-macam koleksi pameran yang terdapat disini, antaranya artifak, gambar-gambar, rajah-rajah yang berkaitan dengan sejarah kedatangan Islam ke Kelantan-Nusantara, tokoh-tokoh agama Islam, Jabatan Agama, Majlis Agama Islam Kelantan dan berbagai koleksi dari Negara-Negara Islam. Dianggarkan lebih kurang 350 koleksi yang dipamerkan disini.
Selain itu, di tingkat 1 Muzium Islam juga mempamerkan biografi serta pelbagai koleksi peribadi tokoh negeri Kelantan iaitu Allahyarham Tuan Guru Dato' Bentara Setia Haji Nik. Seperti yang semua sedia maklum, Tuan Guru Haji Nik merupakan salah seorang tokoh negeri Kelantan yang sangat dikagumi oleh masyarakat. Perjuangan beliau dalam bidang politik masih diingati sehingga ke hari ini.
Di sini juga terdapat beberapa lagi koleksi pameran dan replika mumia dan kerandanya.
Muzium yang merupakan Muzium Wau pertama di Negeri Kelantan ini telah sekitar pertengahan tahun 2010 dan terletak di Pantai Sri Tujoh, Tumpat. Muzium ini berhampiran dengan tapak pesta Wau Antarabangsa Kelantan. Muzium Wau ini telah dibuka secara rasmi pada 08 Jun 2011 oleh Pengerusi Jawatankuasa Kerajaan Tempatan, Pelancongan dan Kebudayaan Negeri Kelantan, YB Dato' Haji Takiyuddin Bin Haji Hassan.
Tujuan pembinaan Muzium Wau ini adalah untuk dijadikan pusat rujukan dan maklumat mengenai sejarah perkembangan dan seni kraftangan wau seluruh dunia. Kalau korang nak tau mengenai Wau, korang boleh berkunjung ke sini. Kakak sendiri pun baru tau yang sebenarnya wau ini ada pelbagai jenis dan bentuk mengikut negeri. Selama ni duk tau Wau Bulan je dan kakak beranggapan semua wau adalah sama. Rupanya ada Wau Kucing, Wau Jala Budi dan sebagainya. Selain wau-wau tempatan, disini juga mempamerkan beberapa jenis wau dari luar negara seperti Jepun, Thailand, Korea, Australia dan banyak lagi.
Kakak difahamkan, selain daripada pameran, Muzium Wau juga turut mengadaan pelbagai aktiviti. pengunjung boleh merasai pengalaman membuat wau sendiri tau. Tapi kalau nak adakan aktiviti tersebut, korang perlu membuat permohonan terlebih dahulu dan barulah bengkel ini dapat diadakan.
Muzium ni memang tak berapa besar, tapi kalau korang nak dedahkan kepada anak-anak mengenai salah satu tradisi yang terdapat di Negeri Kelantan, bolehlah ke Muzium Wau! Mesti anak-anak terpegun melihat antara koleksi wau yang terdapat disini.
Bayaran Masuk untuk Muzium Islam Kelantan dan Muzium Wau :
RM 4 - Pengunjung Antarabangsa Dewasa
RM 2 - Pengunjung Antarabangsa Kanak-Kanak
Hari : Ahad - Khamis (Tutup setiap Jumaat & Sabtu)
Masa : 8.30 pagi hingga 4.45 petang
Selain Muzium, korang boleh berkunjung ke Rumah Tiang 12 yang terletak di Kampung Dusun Muda. Rumah Tiang 12 ini dipercayai dibina sekitar tahun 1870. Pada asalnya rumah ini terletak di Kampung Jalan Atas Paloh sebelum dipindahkan ke tempat sekarang. Kakak difahamkan rumah ini masih mengekalkan 80 peratus struktur asal. Menurut pemilik/penjaga Rumah Tiang 12, Encik Hj. Johan Ariff Ismail pemilik asal rumah ini sudah menjangkau sehingga ke 5 generasi dan genarasi yang kelima, Haji Abdul Kadir telah mengamanahkan kepada beliau untuk menjaga Rumah Tiang 12.
Sedikit info mengenai Rumah Tiang 12
Rumah jenis ini mengandungi 12 tiang utama pada rumah ibu, 6 tiang serambi dan 6 tiang panjang. Bumbungnya panjang di mana pada tepi sudut dindingnya dipasang dengan tabir layar. Pada pinggir tabir layarnya terdapat papan pemeleh atau tumpu kasau iaitu sepasang pemeleh ibu dan sepasang pemeleh serambi.
Rumah Tiang 12 yang asli terdapat 3 unit bangunan iaitu bangunan Rumah Ibu yang mengandungi ruang selasar, Rumah Tengah dan Rumah Dapur. Bangunan rumah tengah dan rumah dapur bebilik atau bersekat. Rumah tradisional juga menggunakan teknologi Alam Melayu yang tersendiri yang dikenali sebagai tanggam dan pasak selain itu ia juga kurang menggunakan paku besi untuk menjaga keutuhan kayu daripada mereput. Hakisan dari paku berkarat akan mempercepatkan reputan kayu dan mengurangkan ketahana rumah.
Selain itu, atap yang membentuk bumbung juga dibuat khas daripada tanah liat yang dikenali sebagai atap singgora yang berwarna merah bata. Pembinaan rumah tradisional dari atap hinggalah kepada tungku alas tiang rumah merupakan hasil kraftangan masyarakat yang kini penggiatnya sudah sukar dicari. Pembinaan rumah tradisional juga memakan kos yang teramat besar hingga ramai tidak mampu untuk membinanya kerana pembuatan rumah tersebut adalah begitu eksklusif dan mahal.
Rumah Tiang 12 ini sangat unik. Hiasan luaran dan dalamannya juga bercirikan kemelayuan dan klasik. Masa berada kat situ, memang rasa macam duduk kat rumah zaman-zaman dulu. legkap dengan betuk di tangga, pintu pagar kayu dan beranda di tingkat atas. Kagum bila tengok seni pembuatan dan pembinaan rumah pada zaman dahulu. Setiap ukiran rumah sangat halus dan terperinci. Kadang terfikir, macam mana ek orang zaman dahulu boleh buat rumah tanpa ada peralatan-peralatan canggih macam sekarang?
Korang mesti terasa nak mengunjungi sendiri Rumah Tiang 12 kan? Untuk pengetahuan korang, Rumah Tiang 12 tidak dibukak kepada umum. Sekiranya korang berniat untuk mengunjungi dan merasai pengalaman berada disini korang boleh menghubungi :
Encik Muhammad Farhan di talian : +60 11-5665 3661
Ataupun bagi yang ingin membuat lawatan untuk tetamu-tetamu Kehormat, Ketua Jabatan ataupun Kementerian boleh menghubungi sendiri :
Encik Hj. Johan Ariff di talian :  +60 13 919 7771
Catatan Terbaru Catatan Lama Laman utama
Small girl with one BIG heart...
"About all you can do in life is be who you are. Some people will love you for you. Most will love you for what you can do for them, and some won’t like you at all."
Cat Lover | Outdoor Person | Love To Travel | My Life Full of Colors
For Sponsorship | Product Review | Advertorial | Event | Beauty | Food | Etc |
Ooh La La Brunch, Bonjour!
Layan Game Online di plays.org
ReLY | Aplikasi Pembelajaran Dalam Talian
Sambutan Kita Merdeka Kami Anak Malaysia di AEON M...
Copyright © - Cherita Ayue Rejaluddin. Design by Syncboost